**7.pielikums**

**Iepirkuma līgums**

***projekts***

Siguldā, 2018.gada \_\_.\_\_\_\_\_\_\_\_\_

**Siguldas novada pašvaldība**, reģistrācijas Nr. 90000048152, juridiskā adrese Pils iela 16, Sigulda, Siguldas novads, tās izpilddirektores Jeļenas Zarandijas personā, kura rīkojas pamatojoties uz 2017.gada 10.augusta Siguldas novada pašvaldības domes saistošajiem noteikumiem Nr.20 „Siguldas novada pašvaldības nolikums” (prot.Nr.14, §1), turpmāk tekstā saukts Pa**s**ūtītājs, no vienas puses, un

**\_\_\_\_\_\_\_\_\_\_\_\_\_\_ „\_\_\_\_\_\_\_\_\_\_\_\_\_”**, reģistrācijas Nr. \_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_, tās *amata nosaukums* \_\_\_\_\_\_\_\_\_\_\_\_\_\_\_\_\_\_\_ personā, kura/-š rīkojas pamatojoties uz \_\_\_\_\_\_\_\_\_\_, turpmāk tekstā saukts Pakalpojuma sniedzējs, no otras puses, pamatojoties uz Publisko iepirkumu likuma 8.panta pirmās daļas 1.punktā rīkotā iepirkuma „Dienas aprūpes centra pakalpojums personām ar garīga rakstura traucējumiem” (iepirkuma ID. Nr. SNP 2018/02/AK) rezultātiem un iesniegto Pakalpojuma sniedzēja iesniegto piedāvājumu, turpmāk – Iepirkums, noslēdz šādu līgumu, turpmāk - Līgums:

**1. Līguma priekšmets**

1.1. Pasūtītājs pērk dienas aprūpes centra pakalpojums personām ar garīga rakstura traucējumiem (turpmāk **–**pakalpojums) Siguldas novada pašvaldības iedzīvotājiem (turpmāk - Klients) no Pakalpojuma sniedzēja saskaņā ar tehniskajā specifikācijā (turpmāk – Tehniskā specifikācija) (1.pielikums) noteikto un Pakalpojumu sniedzēja iesniegto piedāvājumu Iepirkumā (turpmāk – Piedāvājums).

1.2. Pasūtītājs uzdod un Pakalpojuma sniedzējs apņemas Klientam sniegt pakalpojumu atbilstoši Tehniskai specifikācijai un piedāvājumam, kas ir šī Līguma neatņemamas sastāvdaļas, adrese:\_\_\_\_\_\_\_\_\_\_\_\_\_ telpās. Pakalpojuma sniedzējs Pakalpojumus sniedz no 2018.gada \_\_\_.\_\_\_\_\_\_\_\_\_\_ līdz \_\_\_\_\_\_\_\_\_\_\_\_\_.gada \_\_\_.\_\_\_\_\_\_\_\_\_ *(36 mēnešus no līguma noslēgšanas).*

1.3. Līgumcena par pakalpojuma sniegšanu 12 mēnešiem ir EUR \_\_\_\_ (\_\_\_\_\_\_\_\_\_) bez PVN, maksimālais klientu skaits dienā – 10, maksimālais pakalpojumu sniegšanas stundu skaits gadā vienam klientam saskaņā ar Tehnisko specifikāciju (atbilstoši Pievienotās vērtības nodokļa likuma 52.panta pirmās daļas 9.punktam pakalpojumu ar nodokli neapliek).

1.4. Kopējā līgumcena 36 mēnešu periodā ir \_\_\_\_\_\_\_\_\_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *euro*) bez PVN (atbilstoši Pievienotās vērtības nodokļa likuma 52.panta pirmās daļas 9.punktam pakalpojumu ar nodokli neapliek).

**2. Līguma termiņš**

Līgums stājas spēkā no 2018.gada \_\_\_.\_\_\_\_\_\_\_\_\_\_\_\_\_\_\_\_\_\_ un ir spēkā līdz Pušu saistību pilnīgai izpildei.

**3.** **Norēķinu kārtība**

* 1. Līguma cenā par pakalpojuma sniegšanas iekļautas visas Pakalpojuma sniedzēja izmaksas, lai nodrošinātu pakalpojumu Klientam Līgumā noteiktajā kvalitātē un apmērā.
  2. Pakalpojuma sniedzējs līdz katra nākamā mēneša 10.datumam Līguma 11.4. punktā minētai personai iesniedz rēķinu un pielikumā pakalpojuma atskaiti (atbilstoši 3. pielikumam) par klientu plūsmu un sniegto pakalpojumu (turpmāk – Atskaite).
  3. Samaksa par Līgumā paredzēto Pakalpojumu sniegšanu tiks veikta par katru kalendāro mēnesi atsevišķi, atbilstoši sniegto pakalpojumu stundu skaitam mēnesī.
  4. Samaksa par katru kalendāro mēnesi tiek pārskaitīts 10 (desmit) darba dienu laikā no Atskaites par katru kalendāro mēnesi Pušu abpusējas parakstīšanas un attiecīga Pakalpojumu sniedzēja atbilstoši normatīvajiem aktiem sagatavota rēķina saņemšanas, iesniedzot iepriekš minētos dokumentus gan papīra formātā Līguma 11.4.apakšpunktā minētajai kontaktpersonai, gan nosūtot tos elektroniski uz e-pasta adresi: [rekini@sigulda.lv](mailto:rekini@sigulda.lv).
  5. Pasūtītājs samaksā Pakalpojuma sniedzējam attiecināmās izmaksas par telpu nomu saskaņā ar 2017.gada 21.decembra Siguldas novada pašvaldības domes lēmumu “Par attiecināmajām pakalpojuma izmaksām” (Nr.21, §4) (6. pielikums). Gadījumā, ja pakalpojuma nodrošināšanai tiek izmantotas telpas ar mazāku plātību nekā lēmumā norādītā maksimālā telpu platība, Pasūtītājs veic samaksu par pakalpojuma sniegšanai faktiski izmantojamajām telpām. Pakalpojuma sniedzējs vienu reizi mēnesī kopā ar Līguma 3.2.punktā minēto rēķinu iesniedz rēķinu par izmantotajām telpām pakalpojuma sniegšanai.

1. **Pušu pienākumi** 
   1. Pakalpojuma sniedzēja pienākumi:
      1. sniegt Pakalpojumu atbilstoši normatīvajos aktos un Līgumā noteiktajām prasībām Pakalpojuma apjomam un kvalitātei;
      2. saskaņā ar Līgumu, piešķirto finansējumu izmantot Pakalpojuma nodrošināšanai;
      3. Līgumā noteiktajā kārtībā un termiņā iesniegt Pakalpojuma samaksu pamatojošus dokumentus;
      4. nodrošināt Pasūtītāja pārstāvjiem iespēju netraucēti veikt Pakalpojuma kvalitātes, apjoma, grāmatvedības uzskaites un piešķirto finanšu līdzekļu izlietojuma kontroli un sniegt paskaidrojumus Pasūtītājam jebkurā ar pakalpojuma sniegšanu saistītā jautājumā;
      5. nekavējoties rakstiski informēt Pasūtītāju par neiespējamību vai paredzamo nespēju sniegt Pakalpojumu;
      6. veikt Pakalpojuma saņēmēju uzskaiti, sagatavot un iesniegt mēneša un gada pārskatu par Pakalpojumu;
      7. ne vēlāk kā divu darbdienu laikā pēc Pasūtītāja sagatavotās informācijas Pakalpojuma sniedzējam saņemšanas, noslēgt Līgumu ar Klientu vai Klienta likumīgo pārstāvi par pakalpojuma nodrošināšanu (2.pielikums);
      8. iespēju robežās izzināt Pakalpojuma saņēmēju sociālo situāciju un nepieciešamības gadījumā sniegt šo informāciju Siguldas novada pašvaldības Sociālajam dienestam;
      9. nodrošināt katra Klienta sociālās funkcionēšanas novērtējumu, Klientam uzsākot saņemt pakalpojumu. Ne retāk kā reizi pusgadā veikt klienta izvērtēšanu un izstrādāt sociālās rehabilitācijas plānu;
      10. trīs darba dienu laikā informēt Siguldas novada pašvaldības Sociālo dienestu par izmaiņām, kas attiecas uz pakalpojuma īstenošanu (speciālistu un pakalpojumu pieejamība, problēmsituācijas, jaunas aktivitātes u.tml.);
      11. nodrošināt informācijas konfidencialitāti (ierobežotu pieejamību) par Klientu, neizpaust trešajām personām ziņas par Klientu, viņa veselības stāvokli, dzīves apstākļiem, īpašumiem u.c., izņemot gadījumus, kad to paredz Līguma vai Latvijas Republikā spēkā esošie normatīvie akti;
      12. būt reģistrētam visā Līguma darbības laikā sociālo pakalpojumu reģistrā.

4.2. Pasūtītāja pienākumi:

4.2.1. veikt apmaksu par sniegto pakalpojumu Līgumā noteiktajā termiņā un apmērā;

4.2.2. pēc rakstiska pieprasījuma sniegt Pakalpojuma sniedzējam metodiskus skaidrojumus par sniegtā pakalpojuma kvalitāti;

4.2.3. sniegt Pakalpojumu sniedzējam pakalpojumu nodrošināšanai nepieciešamo Pasūtītāja rīcībā esošo informāciju un konsultācijas;

4.2.3. informēt Pakalpojuma sniedzēju par sniegtā Pakalpojuma neatbilstību Līgumam un normatīvajos aktos noteiktajiem kvalitātes kritērijiem.

1. **Pušu tiesības**
   1. Pakalpojuma sniedzēja tiesības:
      1. pieprasīt un saņemt no Pasūtītāja informāciju un skaidrojumus ar Pakalpojuma sniegšanu saistītu jautājumu risināšanā;
      2. saņemt Līgumā noteikto atlīdzību par sniegto Pakalpojumu;
   2. Pasūtītāja tiesības:
      1. saņemt pilnīgu, patiesu un saprotamu informāciju par izlietotajiem finanšu līdzekļiem;
      2. veikt grāmatvedības uzskaites un samaksāto finanšu līdzekļu izlietojuma kontroli;
      3. veikt sniegtā pakalpojuma pārbaudi saskaņā ar normatīvajiem aktiem un Līguma noteikumiem, iepazīties ar sociālās rehabilitācijas plāniem;
      4. samazināt Pakalpojuma apjomu, ja tiek samazināts Pakalpojuma finansējums;
      5. vienpusēji lauzt Līgumu, par to 1 (vienu) mēnesi iepriekš rakstveidā brīdinot Pakalpojuma sniedzēju, ja:
         1. 2 (divu) nedēļu laikā no paziņojuma, par sniegtā Pakalpojuma kvalitātes neatbilstību Līguma un normatīvajos aktos noteiktajiem kritērijiem, saņemšanas Pakalpojuma sniedzējs to nav novērsis;
         2. objektīvu iemeslu dēļ nav iespējams turpināt Līgumu, tai skaitā, ja Siguldas novada pašvaldības budžetā netiek paredzēti līdzekļi Pakalpojuma sniegšanai, vai turpmāk nav nepieciešamība pēc Pakalpojuma.
      6. piemērot līgumsodu 0,1% (vienas desmitdaļas procenta) apmērā no maksas par Pakalpojumu mēnesī par katru kavējuma dienu, bet ne vairāk kā 10% (desmit procentus) no mēneša vidējās maksas par Pakalpojumu, ja Pakalpojuma sniedzējs kavē vai neizpilda jebkuru no šajā Līgumā pielīgtajiem Pakalpojuma sniedzēja pienākumiem.
2. **Klienta vai Klienta likumīgo pārstāvju sūdzību izskatīšanas kārtība**
   1. Ja Pasūtītājs saņem Klienta vai Klienta likumīgā pārstāvja sūdzību par Pakalpojuma sniedzēju un/vai tā sniegto pakalpojumu, Pasūtītājs pieprasa rakstveida paskaidrojumu no Pakalpojuma sniedzēja.
   2. Pakalpojuma sniedzējs rakstveida paskaidrojumu Pasūtītājam iesniedz trīs darba dienu laikā no pieprasījuma saņemšanas dienas.
   3. Ja Pakalpojuma sniedzējs piekrīt Klienta vai Klienta likumīgā pārstāvja sūdzībā norādītajiem faktiem, tas trīs darba dienu laikā novērš visus pārkāpumus un nekavējoties paziņo par to novēršanu Pasūtītājam.
   4. Ja Pakalpojuma sniedzējs nepiekrīt Klienta vai Klienta likumīgā pārstāvja sūdzībā norādītājiem faktiem, Pasūtītāja atbildīgā persona un Pakalpojuma sniedzēja pilnvarota persona jautājumu par turpmāko pakalpojumu sniegšanas kārtību Klientam risina pārrunu ceļā.
   5. Ja Pakalpojuma sniedzējs Līguma 6.2.punktā minētajā termiņā nav sniedzis Pasūtītājam rakstveida paskaidrojumus, uzskatāms, ka Pakalpojuma sniedzējs atzīst Klienta vai Klienta likumīgā pārstāvja sūdzībā norādītos faktus un Pakalpojuma sniedzējam ir pienākums trīs darba dienu laikā novērst visus pārkāpumus un nekavējoties paziņot par to novēršanu Pasūtītājam.
   6. Līguma 6.1.-6.5.punktos noteiktā sūdzību izskatīšanas kārtība neattiecas uz gadījumiem, kad Pasūtītājs ir saņēmis Klienta vai Klienta likumīgā pārstāvja sūdzību par Klienta un Pakalpojuma sniedzēja norīkotā darbinieka psiholoģisku nesaderību. Šādā gadījumā Pakalpojumu sniedzējam ir pienākums divu darba dienu laikā pēc Pasūtītāja pieprasījuma saņemšanas norīkot citu darbinieku neatkarīgi no sūdzības pamatotības un nekavējoties paziņot par to novēršanu Pasūtītājam.
3. **Pušu atbildība un atkāpšanās no Līguma**
   1. Pakalpojuma sniedzējs apņemas, pildot ar Līgumu uzņemtās saistības, ievērot darba drošības, ugunsdrošības, sanitāri tehniskās un vides aizsardzības normas, uzņemas atbildību par zaudējumiem, kas Pasūtītājam un /vai Klientam radušies minēto noteikumu neievērošanas rezultātā.
   2. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, prettiesiskas darbības vai bezdarbības, kā arī aiz rupjas neuzmanības un ļaunā nolūkā izdarīto darbību vai nolaidības rezultātā.
   3. Ja Pakalpojuma sniedzējs pārkāpis Līguma vai normatīvo aktu nosacījumus un tas radījis kaitējumu Pasūtītāja Klientiem, Pakalpojuma sniedzējam ir pienākums segt visus Klientam radušos zaudējumus.
   4. Par Pakalpojuma sniegšanu neatbilstoši Līguma, Tehniskajā specifikācijā/piedāvājumā noteiktajam, ja to konstatējis Pasūtītājs un sastādījis aktu par konstatēto pārkāpumu, var tikt piemērots līgumsods 200,00 EUR (divi simti euro) apmērā par katru konstatēto pārkāpumu. Līgumsoda samaksa neatbrīvo Pakalpojuma sniedzēju no pienākumu izpildes.
   5. Ja Pasūtītājs, veicot Līguma 5.1.2.apakšpunktā minēto finanšu līdzekļu kontroli, konstatē neatbilstību starp faktisko un Līgumā minētajās Atskaitēs norādīto pakalpojuma apjomu, Pakalpojuma sniedzējs 10 (desmit) darbdienu laikā atmaksā Pasūtītājam neatbilstoši aprēķināto un Pasūtītāja apmaksāto summu vai Pasūtītājs samazina nākošā rēķina apmaksu neatbilstoši izlietoto līdzekļu apmērā.
   6. Pasūtītājam ir tiesības pieprasīt Pakalpojumu sniedzējam maksāt līgumsodu 0,5% (nulle, komats, piecu procentu) apmērā no maksas par Pakalpojumu mēnesī par katru kavējuma dienu, bet ne vairāk kā 10% (desmit procentus) no mēneša maksas par Pakalpojumu, ja Pakalpojuma sniedzējs Līguma 7.5.punktā noteiktajā termiņā neatmaksā Pasūtītājam neizlietotos finanšu līdzekļus.
   7. Pakalpojuma sniedzējs var piemērot Pasūtītājam līgumsodu 0.5% (nulle, komats, piecu procentu) apmērā no termiņā nesamaksātās summas par katru kavējuma dienu, bet ne vairāk kā 10% no termiņā nesamaksātās summas, ja Pasūtītājs nepamatoti kavē Līguma 3.4.punktā noteikto Pakalpojuma apmaksas termiņu.
   8. Pasūtītājam ir tiesības vienpusēji, nekavējoties izbeigt Līgumu, par to rakstveidā paziņojot Pakalpojuma sniedzējam, ja Pakalpojuma sniedzējs saskaņā ar normatīviem aktiem zaudē tiesības sniegt sociālos pakalpojumus iepirkuma priekšmeta jomā vai nepienācīgi sniedz pakalpojumu Klientam.
   9. Pasūtītājam ir tiesības vienpusēji izbeigt Līgumu brīdinot vienu mēnesi iepriekš, ja pakalpojumam netiek piešķirts attiecīgs finansējums.
   10. Ja Pakalpojuma sniedzējs pēc Līguma noslēgšanas neveic Pakalpojumu vispār, tad Pasūtītājam ir tiesības prasīt no Pakalpojuma sniedzēja vienreizēju līgumsodu 10% apmērā no kopējās Līguma cenas (Līguma 1.4.punkts), kā arī Pakalpojuma sniedzējs atlīdzina visus tādējādi Pasūtītājam nodarītos zaudējumus.
   11. Ja Pasūtītājs ir aprēķinājis Līgumā atrunāto līgumsodu, apmaksājot Pakalpojuma sniedzēja iesniegtos rēķinus, Pasūtītājam ir tiesības bez atsevišķa brīdinājuma sniegšanas Pakalpojuma sniedzējam veikt līgumsoda ieturējumu.
   12. Pasūtītājs var vienpusēji izbeigt Līgumu ar Pakalpojuma sniedzēju, par to rakstveidā iepriekš paziņojot Pakalpojuma sniedzējam, ja:
       1. divu nedēļu laikā no paziņojuma par Līgumā noteikto saistību nepienācīgu izpildi saņemšanas Pakalpojuma sniedzējs to nav novērsis;
       2. objektīvu iemeslu dēļ nav iespējams turpināt Līgumu vai turpmāk nav nepieciešamība pēc Pakalpojuma;
       3. Pakalpojuma sniedzējs pirms Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
       4. ir pasludināts Pakalpojuma sniedzēja maksātnespējas process vai likvidācijas process, vai apturēta Pakalpojuma sniedzēja saimnieciskā darbība;
       5. Pakalpojuma sniedzējam piemērotā līgumsoda apmērs sasniedzis 10% (desmit procentus) no kopējās Līguma cenas (Līguma 1.4.punkts).
   13. Pakalpojuma sniedzējam ir tiesības vienpusēji izbeigt Līgumu, par to rakstveidā informējot Pasūtītāju mēnesi iepriekš, ja Pasūtītājs kavē maksājumus par sniegto pakalpojumu vairāk kā vienu mēnesi.
4. **Līguma grozījumi**
   1. Puses, savstarpēji rakstiski vienojoties, var grozīt Līguma noteikumus (saskaņā ar Publisko iepirkumu likuma 61. pantu), veikt šāda satura un apjoma grozījumus šādos gadījumos:
      1. pēc nepieciešamības, atbilstoši Klientu vajadzībām un ērtībāmnoteikt jaunu vai grozīt darba (pakalpojuma) organizācijas kārtību;
      2. mainīt pakalpojuma saturu, atbilstoši izmaiņām Latvijas Republikas normatīvajos aktos vai Pasūtītāja iekšējos noteikumos noteiktajam;
      3. konstatējot Klientu skaita pieaugumu, var tikt palielināta līgumcena līdz 15% (piecpadsmit procenti), nemainot Līguma 5.pielikumā (Izvērstā finanšu piedāvājuma forma) noteikto cenu par vienu pakalpojuma sniegšanas dienu vienai personai;
      4. pēc nepieciešamības, grozīt Līguma pielikumā pievienoto dokumentu formas un šo formu iesniegšanas kārtība;
      5. ņemot vērā Pasūtītāja finansiālās iespējas, gan Līguma 1.3.punktā, gan Līguma 1.4.punktā noteiktā cena par pakalpojuma sniegšanas var tikt palielināta līdz 10% (desmit procenti) saistībā ar objektīviem apstākļiem, kas tieši ietekmē pakalpojuma sniegšanas pašizmaksu;
      6. mainoties pakalpojuma saturam, dokumentācijai, novērtējuma un/vai samaksas modelim vai atskaišu iesniegšanas veidam var tikt veikti grozījumi Līguma saturā.
   2. Grozījumus Līgumā veic, fiksējot tos rakstiskā vienošanās, kuras paraksta Pušu pilnvaroti pārstāvji. Papildus vienošanās ir uzskatāmas par Līguma neatņemamām sastāvdaļām.
5. **Nepārvarama vara**
   1. Puses ir atbrīvotas no atbildības par savu saistību nepildīšanu, ja šāda neizpilde ir notikusi nepārvaramas varas (*force majeure*) iestāšanās rezultātā. Par nepārvaramas varas apstākļiem uzskatāmi: ugunsgrēki, dabas stihijas, jebkura rakstura karadarbība vai tās draudi, streiki, blokādes, valsts institūciju akti un darbības, kas būtiski izmaina Pušu saimnieciskās darbības nosacījumus, tā ka tālāka darbība kļūst neiespējama, vai nes tikai zaudējumus, kā arī citi no Pusēm neatkarīgi apstākļi.
   2. Puses līgumsaistību neizpildīšana ir attaisnojama, ja šī puse pierāda, ka neizpildīšanas cēlonis ir bijis Līguma 9.1.punktā minētais šķērslis, kuru tā nevarēja kontrolēt, un nevarēja saprātīgi sagaidīt, lai šī puse paredzētu šķēršļa rašanos līguma noslēgšanas brīdī vai izvairītos no šķēršļa, vai pārvarētu tā sekas. Ja šķērslis ir īslaicīgs, saistību neizpildīšana ir attaisnota tikai uz saprātīgu laiku, kas noteikts, ņemot vērā šķēršļa ietekmi uz līguma izpildīšanu.
   3. Puse, kas nokļuvusi nepārvaramas varas apstākļos, nekavējoties rakstveidā informē par to otru Pusi, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu, izņemot, ja par nepārvaramas varas iestāšanos lēmumu pieņem Ministru kabinets, normatīvajos aktos noteiktajā kārtībā.
   4. Ja nepārvaramas varas apstākļi turpinās ilgāk kā trīs mēnešus, katra Puse ir tiesīga atkāpties no Līguma.
6. **Līguma izpildē iesaistīto apakšuzņēmēju nomaiņa**
   1. Apakšuzņēmējus, uz kuru iespējām Iepirkumā Pakalpojuma sniedzējs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, pēc Līguma noslēgšanas drīkst nomainīt tikai ar Pasūtītāja rakstveida piekrišanu.
   2. Pakalpojuma sniedzējs drīkst veikt Publisko iepirkumu likuma 63.panta otrajā daļā minēto apakšuzņēmēju nomaiņu vai jaunu apakšuzņēmēju iesaistīšanu, ja Pasūtītājs tam devis rakstveida atļauju
   3. Pakalpojuma sniedzējam jānodrošina, ka apakšuzņēmējs tam uzticēto Pakalpojuma daļu nenodos tālāk bez Pasūtītāja rakstiskas piekrišanas.
   4. Pakalpojuma izpildes laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs Pakalpojuma daļu veic nekvalitatīvi vai neievēro spēkā esošos normatīvos aktus. Pakalpojuma sniedzēja pienākums ir nodrošināt Pasūtītāja prasību izpildi par apakšuzņēmēja nomaiņu.
   5. Ja Pakalpojumu sniedzējs neievēro Līguma 10.sadaļā noteikto iesaistītā apakšuzņēmēju nomaiņas kārtību, Pasūtītājs var apturēt Pakalpojuma izpildi līdz Pakalpojumu sniedzējs ir novērsis konstatētos pārkāpumus un Līguma 1.2.punktā noteiktais Pakalpojuma izpildes termiņš netiek pagarināts.
   6. Pakalpojuma sniedzējs ir atbildīgs pret Pasūtītāju un trešajām personām par visiem zaudējumiem, kuri radušies Pakalpojuma sniedzējam nodarbināto apakšuzņēmēju saistību izpildes ietvaros.
7. **Citi noteikumi**
   1. Visas domstarpības un nesaskaņas, kas izriet no Līguma, Puses risina savstarpēju pārrunu ceļā. Ja domstarpības un nesaskaņas nav iespējams risināt savstarpējās pārrunās, tās tiek risinātas tiesā normatīvajos aktos noteiktajā kārtībā.
   2. Gadījumos, kas nav atrunāti Līgumā, Puses rīkojas saskaņā ar Latvijas Republikas normatīvajiem aktiem.
   3. Puses nav tiesīgas pilnīgi vai daļēji nodot savas tiesības vai pienākumus, kas saistītas ar Līgumu, trešajām personām. Pušu reorganizācijas gadījumā Līguma saistības pāriet to tiesību un saistību pārņēmējiem.
   4. Līguma izpildes uzraudzību un Pakalpojuma sniedzēja Atskaites, Pakalpojuma pieņemšanu un rakstisku saskaņošanu Pasūtītāja interesēs veic Sociālā dienesta vadītāja Kristīne Freiberga, tālrunis 67800966, mob.tel. 266459154, e-pasts: [kristine.freiberga@sigulda.lv](mailto:kristine.freiberga@sigulda.lv)
   5. Līguma izpildes uzraudzību Pakalpojuma sniedzēja interesēs veic: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
   6. Mainoties personām, kuras veic Līguma uzraudzību, pušu rekvizītiem, bankas kontiem vai citai būtiskai informācijai, kura var ietekmēt Līguma izpildi, Puses par to rakstveidā viena otru informē trīs darbdienu laikā.
   7. Līgumam ir 6 (seši) pielikumi, kas ir neatņemamas Līguma sastāvdaļas:
      1. Tehniskā specifikācija (1.pielikums);
      2. Līguma projekts ar Klienta likumīgo pārstāvi par pakalpojuma sniegšanu (2.pielikums);
      3. Pakalpojuma atskaite (3.pielikums);
      4. Pakalpojuma nodrošināšanā iesaistīto darbinieku saraksts (4. pielikums).
      5. Izvērstā finanšu piedāvājuma forma (5.pielikums).
      6. Siguldas novada pašvaldības domes lēmums “Par attiecīgajām pakalpojuma izmaksām” izraksts, noraksts (6.pielikums).

11.8. Līgums sastādīta un parakstīta valsts valodā \_\_\_\_\_ eksemplāros uz \_\_\_ (\_\_\_\_\_) lapām. Katrai Pusei ir izsniegts viens Līguma oriģināleksemplārs.

1. **Pušu rekvizīti un paraksti**

**Pasūtītājs Pakalpojuma sniedzējs**

***Siguldas novada pašvaldība***

Reģ. Nr. 90000048152

PVN REĢ. Nr. LV90000048152

Pils iela 16, Sigulda, LV–2150

A/S “SEB banka”

Konts: LV15UNLA0027800130404

Kods: UNLALV2X

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Izpilddirektore J.Zarandija

**Līguma 2.pielikums**

**LĪGUMS**

Siguldā

***(PROJEKTS)***

201\_\_. gada \_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_** (reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_), \_\_\_\_\_\_\_\_\_\_\_\_\_\_\_\_\_\_\_\_\_\_ personā, kura rīkojas saskaņā ar \_\_\_\_\_\_\_\_\_\_\_\_\_\_\_ no vienas puses, (turpmāk tekstā – Centrs), un ***\_\_\_\_\_\_\_\_\_\_\_\_\_\_\_\_\_\_\_\_\_\_\_***, dzīvojošs:\_\_\_\_\_\_\_\_\_\_\_\_\_\_, LV – 2150 (turpmāk tekstā – Klients), no otras puses, abi kopā un katrs atsevišķi (turpmāk tekstā – Puses) pamatojoties uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kas paredz nodrošināt Dienas aprūpes centra pakalpojums personām ar garīga rakstura traucējumiem pakalpojumu sniegšanu Siguldas novada iedzīvotājiem, (turpmāk tekstā – Pakalpojums), noslēdz šādu līgumu (turpmāk tekstā – Līgums):

**1. Līguma priekšmets**

* 1. Centrs apņemas uzņemt un nodrošināt Klienta uzturēšanos Dienas aprūpes centrā darba dienās no plkst. 08.00 līdz plkst. 17.00, sniedzot pakalpojumu personām ar garīga rakstura traucējumiem.

1.2. Pakalpojuma sniegšanas adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Pušu pienākumi un tiesības**

**2.1. Centra pienākumi:**

2.1.1. nodrošināt darba dienās, dienas laikā Dienas aprūpes centra pakalpojumus personām ar garīga rakstura traucējumiem, kā arī nodrošināt psihosociālu atbalstu pakalpojuma saņēmējiem;

2.1.2. nodrošināt Klientam speciālistu pakalpojumus atbilstoši klienta individuālajām vajadzībām un interesēm;

2.1.3. informēt Klientu par Centra darba organizāciju, Pakalpojumiem un to saņemšanas iespējām;

2.1.4. iepazīstināt Klientu ar Centra Iekšējiem kārtības noteikumiem un citiem Klientam

saistošiem normatīvajiem aktiem, kuri ir saistīti ar Pakalpojuma saņemšanu;

2.1.5. nodrošināt Klientam ēdināšanu vienu reizi dienā;

2.1.6. nodrošināt nodarbības un/vai aktivitātes, kas veicina sociālo prasmju attīstību un brīvā laika pavadīšanas iespējas, saskaņā ar individuālo rehabilitācijas plānu;

2.1.7. savas kompetences ietvaros, sniegt Klientam atbalstu sociālo problēmjautājumu risināšanā;

2.1.8. informēt Klientu par citām palīdzību sniedzošām institūcijām;

2.1.9. nodrošināt Klienta personas datu aizsardzību un sniegtās informācijas konfidencialitāti, saskaņā ar normatīvajos aktos noteikto.

**2.2. Centra tiesības:**

2.2.1. izbeigt līgumu šādos gadījumos:

2.2.1.1. Klients atkārtoti pārkāpj Centra Iekšējās kārtības noteikumus;

2.2.1.2. trīs mēnešu laikā no Līguma noslēgšanas brīža Klients nav spējis adaptēties Pakalpojuma saņemšanai;

2.2.1.3. Klients nepilda līguma 2.3. punktā noteiktos pienākumus.

**2.3. Klienta pienākumi:**

2.3.1. iesniegt Centram normatīvajos aktos norādītos dokumentus;

2.3.2. apmeklēt Centru katru darba dienu un piedalīties nodarbībās nemazāk kā 4 stundas dienā vai pēc atsevišķi sastādītā rehabilitācijas nodarbību plāna;

2.3.3. iepazīties un ievērot Centra Iekšējās kārtības noteikumus un citus saistošos noteikumus un normatīvos aktus;

2.3.4. iesaistīties sava individuālā sociālās rehabilitācijas plāna izstrādē un realizācijā;

2.3.5. sadarboties ar Centra darbiniekiem;

2.3.6. par pakalpojumu saņemšanas pārtraukšanu Centram iesniegt rakstisku iesniegumu.

2.3.7. ziņot Centram, ja:

2.3.7.1. Klients mainījis dzīvesvietu;

2.3.7.2. Klients slimības vai cita iemesla dēļ nevar apmeklēt Centru.

2.3.7.3. Informēt Centra sociālo darbinieku par kavēšanos vai neierašanos Centrā līdz plkst.10.00

**2.4. Klienta tiesības:**

2.4.1 Klientam uzturēties Centrā darba dienās tā darba laikā;

2.4.2. iepazīties ar individuālo sociālās rehabilitācijas plānu;

2.4.3. neskaidrību gadījumā risināt jautājumus, saistībā ar Pakalpojuma saņemšanu;

2.4.4. rakstiski izteikt ierosinājumus Centra darbības uzlabošanai vai sūdzības par Centra darbību un saņemt likumdošanā paredzētajā kārtībā un termiņā rakstisku atbildi.

2.4.5. saņemt informāciju par citiem sociālās palīdzības sniedzējiem

**3. Pušu atbildība**

3.1. Puses ir atbildīgas par Līgumā atrunāto pienākumu izpildi;

3.2. katra no Pusēm apņemas respektēt otras Puses tiesības.

**4. Līguma darbības termiņš un līguma pirmstermiņa izbeigšana**

4.1. Līgums ir spēkā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

4.2. Līgumu pirms termiņa var izbeigt abām Pusēm savstarpēji vienojoties;

4.3. ja Klients vēlas vienpusēji izbeigt līgumu pirms termiņa, par to rakstiski jāinformē Centrs divas nedēļas iepriekš;

4.4. Centram ir tiesības vienpusēji izbeigt līgumu pirms 4.1.punktā noteiktā termiņa, ja:

4.4.1. ir iestājušies līguma 2.2.1.punktā minētie apstākļi;

4.4.2. Līgums tiek lauzts, ja klients iepriekš nebrīdinot Centru nav apmeklējis ilgāk kā 3 mēnešus.

4.4.2. Pušu līgumsaistības izbeidzas ar Līguma izbeigšanās dienu.

**5. Nepārvarama vara**

Puses tiek atbrīvotas no atbildības par Līguma pilnīgu vai daļēju neizpildi, ja šāda

neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas, kuru Puses nevarēja iepriekš ne paredzēt, ne novērst.

**6. Citi noteikumi**

6.1. Vienlaicīgi ar Līguma parakstīšanu Klients tiek iepazīstināts ar Iekšējās kārtības noteikumiem un Darba aizsardzības ievadapmācības instrukcija un parakstot Līgumu Klients apliecina, ka ir iepazinies ar Noteikumiem un apņemas tos ievērot.

6.2. Līguma nosacījumus var grozīt, papildināt vai mainīt Pusēm vienojoties un to noformējot rakstiski kā līguma pielikumu.

6.3. Puses vienojas visas domstarpības risināt savstarpējo sarunu ceļā. Ja šādi neizdodas domstarpības atrisināt, tās risināmas normatīvajos aktos noteiktajā kārtībā.

6.4. Līgums ir sastādīts un parakstīts divos eksemplārosuz 2 (divām) lapām, abiem eksemplāriem ir vienāds juridiskais spēks. Katrai no Pusēm izsniegts viens Līguma eksemplārs.

**7. Pušu paraksti**

|  |  |
| --- | --- |
| **Centrs**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  (paraksts) | **Klients**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vārds, uzvārds)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (paraksts) |